****

**Национален музикален конкурс „Милчо Левиев”**

**6 – 11 юли 2024 г., Пловдив**

**Регламент**

**I. Обща информация**

* Национален музикален конкурс „Милчо Левиев” се организира от Сдружение за култура и образование „Милчо Левиев“ и Община Пловдив, със съдействието на НУМТИ „Добрин Петков” – Пловдив.
* **Първото издание на конкурса е предназначено за български пианисти** на възраст от 10 до 25 навършени години и ще се проведе от 6 до 11 юли 2024 г. в Пловдив, като в същия период форумът предвижда провеждането на майсторски класове и заключителен концерт на лауреатите на конкурса.
* Промени в заявената конкурсна програма не са позволени.
* Участниците нямат право да предявяват претенции за реализираните по време на конкурса снимки, аудио и видео записи.
* Организаторите си запазват правото на промени в регламента, като се задължават своевременно да уведомят участниците.
* Участието в конкурса означава приемане на условията и признаване на изискванията на настоящия регламент .
* Конкурсът се провежда ежегодно в периода 1 май – 31 юли. Мисията е да подкрепи ученици и студенти в музикалното им развитие.

**II. Документи за допускане и регистрация**

Документите за участие в конкурса се изпращат в електронен формат на e-mail: milcholevievpianocompetition@gmail.com до 01.06.2024 г. включително.

Комплектът документи следва да съдържа:

* Заявление за участие по образец. Изпраща се в Word и PDF формат, подписан от кандидата. Заявлението може да бъде изтеглено от следния линк: <http://bit.ly/milcholevievpianocompetition>
* Заверено с „вярно с оригинала копие“ от документ за самоличност или друг документ удостоверяващ възрастта на участника.
* Актуална фотография с висока резолюция (минимум 1500 х 1500 pixels).
* Кратка творческа биография.
* Документ за внесена такса за участие в размер на 100 (сто) лв. Таксата се превежда по сметка на Сдружение за култура и образование „Милчо Левиев“:

ОББ

IBAN: BG19UBBS80021039056350

BIC: UBBSBGSF

Сумата за участие не включва преводните такси и банкови комисионни.

В банковите документи на основание трябва да фигурира името на участника.

Внесена такса от кандидат, неотговарящ на условията за участие, не се възстановява.

За невалидни се считат подадените със закъснение заявки и тези, които не са в съответствие с изискванията или са с липсващи документи.

При неявяване внесената от кандидата такса за участие не се възстановява.

**Краен срок за подаване на заявки за участие: 1 юни 2024 г.**

Участниците в конкурса имат възможността да се възползват от преференциални цени за настаняване в хотелите-партньори на фестивала по време на престоя си в Пловдив.

Жребият за реда на явяване ще бъде изтеглен на 1 юли 2024 г.

Регистрацията на участниците ще се проведе на 6 юли 2024 г. в НУМТИ „Добрин Петков“ – Пловдив.

**III. Възрастови групи и конкурсна програма**

Конкурсът се провежда в две възрастови групи:

**Първа възрастова група** – участници от 10 до 18 навършени години

**Втора възрастова група** – участници от 19 до 25 навършени години

Конкурсната програма на всяка възрастова група включва:

1. Произведение по избор на кандидата от епохата на Барока, Класицизма или Романтизма
2. Пиеса от Милчо Левиев (нотен материал може да бъде изтеглен от следния линк: http://bit.ly/milcholevievpianocompetition)
3. Жанрова пиеса с джазов, етно, поп или импровизационен характер

Времетраене на цялата програма – от 10 до 25 минути.

Всички участници в конкурса имат право на акустична репетиция от 10 минути в концертната зала на НУМТИ „Добрин Петков”– Пловдив, ул. „Иван Вазов” 23.

**IV. Награди**

**Голямата награда** на името на Милчо Левиев – една еднократна стипендия 2500 лв., статуетка и лауреатски диплом, осигурена от Сдружение за култура и образование „Милчо Левиев“

**Две еднократни стипендии** – всяка по 2500 лв., статуетка и лауреатски диплом от Община Пловдив

**Една еднократна стипендия** за едногодишно обучение в Нов български университет, Департамент „Музика“, осигурена от НБУ – София

*Първа възрастова група*

**I награда** – 400 лв., медал и лауреатски диплом

**II награда** – 300 лв., медал и лауреатски диплом

**III награда** – 200 лв., медал и лауреатски диплом

*Втора възрастова група*

**I награда** – 700 лв., медал и лауреатски диплом

**II награда** – 600 лв., медал и лауреатски диплом

**III награда** – 500 лв., медал и лауреатски диплом

Журито на конкурса запазва правото си да не присъди всички награди или да присъди допълнителни награди.

**V. Жури**

*Председател*: проф. Людмил Ангелов

*Членове*: Константин Добройков, Антони Дончев, д-р Георги Текев, Вики Алмазиду

Съставът на журито се определя от организаторите на конкурса.

Правилникът за работа на журито е част от регламента на конкурса и се публикува на официалната страница на конкурса.

По предложение на журито се определят изпълнителите и програмата на заключителния концерт.

Журито си запазва правото да направи прослушване чрез видеозапис при твърде голям брой кандидатури.

***За повече информация:***

e-mail: milcholevievpianocompetition@gmail.com; тел.:+359 885553493